**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 04.08.2023, ora 08.00 – 05.08.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 05.08.2023, ora 07.00**

**RÂURI**

Debitele au fost în scădere, exceptând cursurile inferioare ale Mureşului şi Timişului, unde au fost în creştere prin propagare.

Pe râurile din bazinele hidrografice: Vedea, Bârlad, Jijia şi pe râurile din Dobrogea, debitele au fost relativ staționare.

Debitele se situează la valori sub mediile multianuale lunare, cu coeficienți moduli cuprinși între 30-90 %, mai mari (în jurul și peste normalele lunare) pe cursul superior şi mijlociu al Târnavei Mici, cursul superior al Vişeului, cursul mijlociu al Mureșului şi mai mici (sub 30% din normalele lunare) pe râurile din bazinele hidrografice: Tazlău, Rm. Sărat, Bârlad, Jijia, pe unii afluenți ai Moldovei și pe râurile din Dobrogea.

Nivelurile pe râuri la stațiile hidrometrice se situează sub **COTELE DE ATENȚIE**.

Debitele vor fi în creştere ca urmare a precipitațiilor prognozate, sub formă de aversă, izolat însemnate cantitativ și cu caracter torențial şi propagării pe râurile din bazinele hidrografice: Crasna, Barcău, Crişuri, Arieş, Bega, Timiş, Bârzava, Moravița, Caraş, Nera, Cerna şi pe cursul inferior al Mureşului.

Pe celelalte râuri, debitele vor fi în scădere, exceptând râurile din bazinele hidrografice: Vedea, Bârlad şi pe cele din Dobrogea, unde vor fi relativ staționare.

Ca urmare a precipitațiilor prognozate, sub formă de aversă, izolat însemnate cantitativ și cu caracter torențial, sunt posibile creșteri de niveluri și debite şi pe unele râuri din zonele de deal și munte, mai ales pe cele din centrul și sudul țării.

**DUNĂRE**

Debitul la intrarea în țară (secțiunea Baziaș) în intervalul 04.08 – 05.08.2023 a fost staționar, având valoarea de 3800 m3/s, sub media multianuală a lunii august (4300 m3/s).

În aval de Porţile de Fier debitele au fost în scădere la Gruia și în creștere pe sectorul Calafat – Tulcea.

Debitul la intrarea în țară (secțiunea Baziaș) va fi staționar (3800 m3/s).

În aval de Porțile de Fier, debitele vor fi în scădere pe sectorul Gruia – Calafat și în creștere pe sectorul Bechet – Tulcea.

**2.** **Situația meteorologică în intervalul 04.08.2023, ora 09.00 – 05.08.2023, ora 06.00**

**ÎN ŢARĂ**

Valul de căldură a cuprins toate regiunile, pe arii extinse a fost caniculă, în intensificare în regiunile sudice unde s-au atins temperaturi extreme, de 39...41 de grade, dar local și în vestul teritoriului, unde au fost pe alocuri 38 de grade. Disconfortul termic a fost foarte accentuat, indicele temperatură-umezeală (ITU) depășind pragul critic de 80 de unități în aproape toată țara, exceptând zonele montane (inclusiv depresiunile) și litoralul. Temperaturile maxime s-au încadrat între 26 de grade la Mangalia și 41 de grade la Bechet, Turnu Măgurele, Zimnicea, Giurgiu, București-Filaret și București-Băneasa. Cerul a fost variabil la senin, cu înnorări temporar accentuate, descărcări electrice și pe arii restrânse averse spre seară și noaptea în vestul și nord-vestul teritoriului. Izolat ploile au avut caracter torențial (în timp foarte scurt înregistrându-se peste 25 l/mp) și au fost căderi de grindină, fiind confirmate din datele rețelei meteo și hidro pentru județul Satu Mare. Vântul a suflat slab și moderat, cu intensificări în a doua parte a intervalului pe crestele Carpaților Meridionali, cu rafale de până la 80...100 km/h, precum și în sudul Banatului și pe arii restrânse în celelalte regiuni, dar de scurtă durată și asociate averselor, cu viteze de 50...60 km/h și izolat peste 70 km/h. La ora 6 valorile termice erau cuprinse între 15 grade la Miercurea Ciuc și 30 de grade la Vărădia de Mureș. În orele dimineții și din nou spre sfârșitul intervalului, s-a semnalat ceață în sud-estul teritoriului și în depresiuni.

*Observație: de ieri de la ora 6 au fost în vigoare 12 mesaje de alertă privind fenomene meteorologice periculoase imediate, respectiv:*

*-1 avertizare cod portocaliu emisă de către SRPV Cluj – Napoca;*

*- 11 atenționări cod galben (5 emise de către SRPV Timișoara, 3 emise de către SRPV Cluj-Napoca și 3 de către SRPV Constanța).*

**LA BUCUREŞTI**

Canicula s-a intensificat, în orele după-amiezii s-au atins temperaturi extreme și disconfortul termic a fost deosebit de accentuat; temperatura maximă a fost de 40 de grade la Afumați și 41 de grade la Filaret și Băneasa, iar indicele temperatură-umezeală (ITU) a depășit semnificativ pragul critic de 80 de unități. Cerul a fost variabil în orele după-amiezii și spre sfârșitul intervalului și senin în restul timpului. Vântul a suflat slab și moderat. La ora 6 se înregistrau 22 de grade.

**3. Prognoza meteorologică în intervalul 05.08.2023, ora 09.00 – 06.08.2023, ora 09.00**

**ÎN ŢARĂ**

Valul de căldură va persista în Banat, Crișana, Transilvania, Maramureș, Oltenia, Muntenia și sud-estul Moldovei, unde va fi caniculă, disconfortul termic se va menține ridicat, iar indicele temperatură-umezeală (ITU) va depăși pragul critic de 80 de unități. În celelalte regiuni vremea va fi călduroasă, iar pragul critic de 80 de unități al disconfortului termice va fi atins pe arii restrânse. Temperaturile maxime se vor situa în general între 30 și 38, iar cele minime între 14 și 23 de grade, cu valori mai scăzute în depresiuni. În vestul și sud-vestul teritoriului instabilitatea atmosferică se va accentua în orele serii și noaptea, când vor fi înnorări accentuate, frecvente descărcări electrice și averse torențiale, astfel, în intervale scurte de timp sau prin acumulare, cantitățile de apă vor depăși 30...40 l/mp și izolat 50...60 l/mp. Pe alocuri se vor semnala vijelii și căderi de grindină. În celelalte regiuni cerul va fi variabil, iar fenomene specifice instabilității atmosferice se vor semnala spre sfârșitul intervalului, pe arii mai restrânse, la intensitate mai mică și cu o probabilitate mai mare în sud, centru și nord-vest. Vântul va avea local și temporar intensificări, mai susținute pe crestele Carpaților Meridionali, unde rafalele vor depăși 70 km/h.

**LA BUCUREŞTI**

Vremea va fi caniculară, disconfortul termic în continuare ridicat, iar indicele temperatură-umezeală (ITU) va depăși pragul critic de 80 de unități. Cerul va fi mai mult senin, dar spre sfârșitul intervalului va prezenta înnorări și va crește probabilitatea pentru averse și descărcări electrice. Vântul va sufla în general moderat. Valorile termice vor fi ușor mai scăzute față de ziua precedentă, astfel maxima va fi de 35...36 de grade, iar minima de 18...20 de grade.

1. ***CALITATEA APELOR***

***Administrația Națională Apele Române*** informează despre producerea, în data de 04.08.2023, ora 17.00, unei pol accidentale a apei fluviului Dunărea, aval de Centrala Porțile de Fier 1, județul Mehedinți, manifestată prin ușoare irizații de produs petrolier. În aval de P.F.1 in dreptul agregatului cu nr.6 la cele doua guri de evacuare s-au observat resturi de material lemnos și material plastic (peturi și bidoane de ulei), material trecut prin turbine. În jurul acestor materiale plutitoare s-au observat irizații de produs petrolier. La verificarea centralei s-a constatat că angajații Hidroelectrica desfășurau activități de reparații la unul din agregate. Angajații Hidroelectrica S.A. au intervenit cu materiale absorbante de tip Spill Sorb. Personalul din cadrul S.G.A. Mehedinți a verificat cu ambarcațiunile din dotare sectorul din aval P.F.1 Km fl. 925-943. neobservându-se irizații de produs petrolier. Reprezentanții S.G.A. Mehedinți vor monitoriza in zilele următoare fluviul Dunărea, pe sectorul aval P.F.1,. cu ambarcațiunile din dotare. Nava Timișul a fost alimentată cu carburant și material absorbant (spill -sorb) fiind pregătită pentru intervenție.

***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei a III-a de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei a III-a de aplicare a restrictiilor.

Se instituie situatia de restrictii in alimentarea cu apa pentru piscicultura la folosintele:  
 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei a II-a de aplicare a restrictiilor.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești și treapta a III-a - pentru S.C. AQUAVAS S.A. VASLUI – Sucursala Vaslui din acumularea Solesti.

|  |
| --- |
| ***Administratia Bazinala de Apă Buzău-Ialomiţa*** |
| Din cauza scaderii debitului fluviului Dunarea din ultima perioada, precum si a prognozei hidrologice a debitelor medii zilnice, incepand cu data de 24.07.2023 s-a trecut la aplicarea fazei de atentionare/avertizare pentru sectorul 6.1 Chiciu-Vadu Oii si sectorul 6. Chiciu-Vadu Oii (amonte Chiciu). Incepand cu data de 25.07.2023 s-a trecut la aplicarea fazei de atentionare/avertizare pentru sectorul 5.2 Brat Macin – PH Smardan.  ***Administratia Bazinala de Apă Dobrogea-Litoral***  Din cauza scaderii semnificative în ultima perioada a nivelului, respectiv a debitului fluviului Dunarea - Brat Macin, pe sectorul Daeni - Macin - Smârdan, precum si tendinta de scadere pentru urmatoarea perioada, va începe aplicarea prevederilor Planului de restrictii si folosire a apelor în perioadele deficitare pentru B.H. Dun?re 2021-2025,in acest sens se instituie faza de atentionare / avertizare. |
| ***Administratia Bazinala de Apă Jiu*** |
| Incepand cu data de 17.05.2022 a fost oprita alimentarea cu apa a Barajului Valea de Pesti, din Priza Campu lui Neag (Buta), pentru efectuarea lucrarilor de inlocuire a conductei Buta-Baraj. |

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

***Agenția pentru Protecția Mediului Dâmbovița*** informează despre producerea, în data de 04.08.2023, ora 08.00, unei poluări accidentale a solului cu 50 litri apa de zăcământ din cauza unei avarii a conductei de transport aparținând SC OMV Petrom SA pe raza localității Potlogi, zona stației de injecție Petrom-sector de producție Vânătorii, județul Dâmbovița. A fost afectată o suprafață de aproximativ 5 mp sol, proprietate publică-aliniament DJ711 A Corbii Mari-Potlogi (șanț dalat). Măsuri întreprinse: oprirea pompării, izolarea conductei, remedierea avariei si ecologizarea zonei. .

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE**